ΚΑΝΟΝΙΣΜΟΣ (ΕΟΚ) αριθ. 2326/79 ΤΗΣ ΕΠΙΤΡΟΠΗΣ της 23ης Οκτωβρίου 1979 περί της πωλήσεως, διά διαδικασίας περιοδικών δημοπρασιών, βοείων αποστεωμένων κρεάτων, τα οποία κατέχουν οι οργανισμοί παρεμβάσεως και περί καταργήσεως του κανονισμού (ΕΟΚ) αριθ. 79/75

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΟΚ) αριθ. 425/77(2), και ιδίως το άρθρο 7 παράγραφος 3,

(1) ΕΕ αριθ. Ν 148 της 28.6.1968, σ. 24.

(2) ΕΕ αριθ. Ν 61 της 5.3.1977, σ. 1.

Εκτιμώντας:

ότι η δυνατότης συνεχούς προσφοράς βοείου κρέατος στην παρέμβαση οδήγησε στη δημιουργία σημαντικών αποθεμάτων μέσα στην Κοινότητα ότι ένα μέρος των αγορών παρεμβάσεως έχει αποθεματοποιηθεί υπό τη μορφή αποστεωμένου κρέατος με σκοπό να βελτιωθεί το σύστημα παρεμβάσεως, σύμφωνα με τον κανονισμό (ΕΟΚ) αριθ. 2226/78(3) της Επιτροπής, όπως τροποποιήθηκε τελευταία από τον κανονισμό (ΕΟΚ) αριθ. 1763/79(4)

(3) ΕΕ αριθ. Ν 261 της 26.9.1978, σ. 5.

(4) ΕΕ αριθ. Ν 202 της 10.8.1979, σ. 14.

ότι πληρούνται οι όροι ρευστοποιήσεως των αποθεμάτων που προβλέπονται στο άρθρο 1 παράγραφος 1 υπό γ) του κανονισμού (ΕΟΚ) αριθ. 98/69 του Συμβουλίου(5), όπως τροποποιήθηκε από τον κανονισμό (ΕΟΚ) αριθ. 429/77(6)

(5) ΕΕ αριθ. Ν 14 της 21.1.1969, σ. 2.

(6) ΕΕ αριθ. Ν 61 της 5.3.1977, σ. 18.

ότι είναι δυνατό να εφαρμοστεί το σύστημα δημοπρασίας σύμφωνα με τον κανονισμό (ΕΟΚ) αριθ. 2173/79 της Επιτροπής(7) ότι φαίνεται αναγκαίο να εισαχθεί ένα τέτοιο σύστημα που να επιτρέπει την κανονική διάθεση των κατ’ αυτό τον τρόπο αποθηκευμένων κρεάτων

(7) ΕΕ αριθ. Ν 251 της 5.10.1979, σ. 12.

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ρθρο 1

Διατίθενται προς πώληση βόεια αποστεωμένα κρέατα τα οποία κατέχουν οι οργανισμοί παρεμβάσεως, σύμφωνα με τις κανονιστικές κοινοτικές διατάξεις.

Η πώληση διεξάγεται διά περιοδικών δημοπρασιών.

Οι διατάξεις του κανονισμού (ΕΟΚ) αριθ. 2173/79, και ιδίως τα άρθρα 6 έως 12, εφαρμόζονται, υπό την επιφύλαξη των διατάξεων του παρόντος κανονισμού.

ρθρο 2

1. Μία γενική προκήρυξη περιοδικών δημοπρασιών δημοσιεύεται το αργότερο κατά την ημερομηνία δημοσιεύσεως της πρώτης από τις επιμέρους δημοπρασίες που αναφέρονται στην παράγραφο 2.

2. Στα πλαίσια των περιοδικών δημοπρασιών οι οργανισμοί παρεμβάσεως προβαίνουν σε επιμέρους δημοπρασίες σύμφωνα με τα άρθρα 6 και 7 του κανονισμού (ΕΟΚ) αριθ. 2173/79.

3. Κατά τον καθορισμό των ελαχίστων τιμών πωλήσεως για κάθε επιμέρους δημοπρασία λαμβάνεται υπόψη η κατάσταση της αγοράς του βοείου κρέατος όπως επίσης και οι αγορές και πωλήσεις που έχουν πραγματοποιηθεί από τους οργανισμούς παρεμβάσεως.

4. Οι οργανισμοί παρεμβάσεως πωλούν κατά προτεραιότητα τα κρέατα με τη μεγαλύτερη διάρκεια αποθεματοποιήσεως. Δεν δύνανται σε καμία περίπτωση να πωλήσουν κρέατα, τα οποία έχουν παραλάβει μετά την ημερομηνία που ορίζεται στις προκηρύξεις των επιμέρους δημοπρασιών.

ρθρο 3

Ο κανονισμός (ΕΟΚ) αριθ. 79/75 της Επιτροπής(1) καταργείται.

(1) ΕΕ αριθ. Ν 10 της 15.1.1975, σ. 9.

ρθρο 4

Ο παρών κανονισμός αρχίζει να ισχύει την 1η Νοεμβρίου 1979.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις 23 Οκτωβρίου 1979.

Για την Επιτροπή

Finn GUNDELACH

Αντιπρόεδρος